**Thorns** er et norsk black metal-band/prosjekt som ble startet i 1989 under navnet **Stigma Diabolicum**. 

Bandet skiftet navn til Thorns i 1990/91. Thorns ga ut seks demoer i perioden 1989-1992, men har kun gitt ut ett studioalbum siden starten, hovedsakelig grunnet fengslingen av hovedmannen i bandet, samt ekstrem perfeksjonisme i forbindelse med studio-innspillinger.

Etter den fjerde demoen (medregnet uoffisielle demoer), *Grymyrk*, begynte bandet å oppløses, og etter den sjette demoen, *Trøndertun*, fortsatte Ruch med Thorns som et soloprosjekt.

Utgivelsene av demoene *Grymyrk* og *Trøndertun* tidlig på 90-tallet hadde stor innflytelse på den norske - og senere globale - black metal scenen, og Thorns betraktes i dag som en av "oppfinnerne" av det norske black metal-lydbildet, sammen med Mayhem.

Da Snorre Ruch i 1994 ble dømt til 8 års fengsel for medvirkning til drapet på Euronymous, begått av Varg Vikernes i august 1993, ble det naturlig nok stille fra Thorns i mange år. 

I 1999 dukket bandet opp igjen sammen med Emperor med split-albumet *Thorns vs. Emperor*, som besto av blant annet gamle Thorns-låter utført i studiotapning, samt at bandene gjorde coverversjoner av hverandres materiale. I 2001 kom så det etterlengtede albumet *Thorns*. Bandet har siden jobbet med et nytt album.

Diskografi
----------

* *Luna De Nocturnus* (demo), 1989
* *Lacus De Luna – Rehearsal 1990* \* (uoffisiell demo), 1990
* *Live in Stjørdal* \*/\*\* (uoffisiell demo), 1990
* *Grymyrk* (demo), 1991
* *The Thule Tape* (aka *Rehearsal 1991* eller *Rehearsal 1992*) \* (uoffisiell demo), 1991/1992
* *Trøndertun* (demo), 1992
* *Nordic Metal: A Tribute to Euronymous* (samlealbum med diverse artister), Necropolis Records, 1995
* *Darkthrone Holy Darkthrone: Eight Norwegian bands paying tribute* (samlealbum med diverse artister), Moonfog Productions, 1998
* *Thorns vs. Emperor* (split-album med Emperor), Moonfog Productions, 1999
* *Moonfog 2000 – A Different Perspective* (samlealbum med diverse artister), Moonfog Productions, 2000
* *Thorns* (studioalbum), Moonfog Productions, 2001
* *Fragment/Be My Love* \*\*\* (split-EP med Gro Melgaard), Institute of Civil Disobedience, 2002
* *Embrace/Fragment* \*\*\* (EP), Institute of Civil Disobedience, 2002
* *Stigma Diabolicum*, (samlealbum med demo-materiale), Kyrck Productions & Armour, 2007

\* Disse demokassettene ble opprinnelig kun spredd til venner og har ingen offisielle titler eller omslagskunst. Navnene har derfor oppstått uoffisielt blant fans, og i tilfellene *Lacus De Luna* og *The Thule Tape* er innspillingsdato omdiskutert.  

\*\* Opptaket er gjort på bandets første – og eneste – konsert.  

\*\*\* Disse EP-ene ble aldri solgt i butikkene, men var private utgivelser laget for kunstutstillingen *Interface to God* sammen med Bjarne Melgaard. De ble senere gitt bort til venner av Ruch etter at utstillingen var avsluttet.

Medlemmer
---------

* Snorre Ruch aka S.W. Krupp/Blackthorn/Pedophagia – gitar, keyboard, programmering, vokal

### Tidligere medlemmer

* Marius Vold aka Coprophagia – vokal, programmering
* Bård Eithun aka Faust/Fetophagia – trommer
* Harald Eilertsen – bass

### Andre bidragsytere

* Terje Kråbøl – trommer på *Trøndertun*
* Ronny Prize – bass på *Trøndertun*
* Satyr – vokal på *Thorns*
* Aldrahn – vokal på *Thorns*
* Hellhammer – trommer på *Thorns*

Eksterne lenker
---------------

* (en) Thorns på Discogs Rediger på Wikidata

* (en) Thorns på MusicBrainz Rediger på Wikidata

* (en) Thorns på Encyclopaedia Metallum Rediger på Wikidata

* (en) Thorns på Spotify Rediger på Wikidata

* (en) Thorns på Songkick Rediger på Wikidata

* (en) Thorns på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |